Diari Oficial de la Generalitat Valenciana


Sumari del DOGV 7501, del 09-04-2015 (2015/2916)

Notificació de la sentència dictada en el procediment de divorci contenciós número 1370/2014.
---------------------------------------------------------------------------------------------

### Dades del document

Número de DOGV
:   7501

Data del DOGV
:   09-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2916


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1370/2014. [2015/2916]  
Divorci contenciós 001370/2014-E  
Secretari judicial: Francisco Javier García Navarro.  
Jutjat de Primera Instància número 6 d'Elx  
Juí: divorci contenciós 001370/2014.  
Part demandant: María Dolores García Espín.  
Part demandada: Mariano García Rabadán.  
Sobre: divorcis no consensuats.  
En el juí a què es fa referència s'ha dictat la resolució amb el text literal següent:  
  
«Dispositiva  
Estime parcialment la demanda presentada pel procurador José Martínez Pastor, en nom i representació de María Dolores García Espín, contra Mariano García Rabadán, per la qual cosa:  
1. Es desclara el divorci del matrimoni format per ambdós, amb tots els efectes legals, i aprove les mesures definitives següents:  
Primera. Exercici exclusiu de la pàtria potestat.  
L'exercici de la pàtria potestat sobre el menor R. serà exclusiu de la mare, María Dolores García Espín.  
L'exercici exclusiu de la pàtria potestat implica l'adopció per part de la mare de totes les decisions rellevants que afecten el seu fill, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si entranya algun gasto com si està cobert pel sistema públic de sanitat o per alguna assegurança privada, sempre que no n'hi haja prou amb el mer consentiment del menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui estiguera el menor en el moment de ser realitzat; el canvi de domicili; i l'autorització per a l'eixida del territori nacional.  
  
Segona. Règim de convivència individual.  
S'atorga a la mare, María Dolores García Espín, el règim de convivència amb el seu fill menor.  
Tercera. Règim de relacions.  
No s'establix cap règim de relacions per al progenitor no convivent, Mariano García Rabadán.  
Quarta. Atribució de l'ús del domicili familiar.  
S'atribuïx l'ús i gaudi del parament i del domicili familiar, a Elx, carrer de Conrado del Campo, 98, 4t, dreta, a María Dolores García Espín. Abans l'havia abandonat Mariano García Rabadán.  
  
Esta atribució de l'ús de la vivenda s'efectua sense cap limitació temporal.  
No es fixa cap compensació per la pèrdua d'ús del domicili familiar.  
  
Quinta. Contribució als gastos d'atenció del menor.  
El progenitor no convivent, Mariano García Rabadán, haurà de satisfer, des de la mensualitat d'agost de 2014 i amb caràcter mensual (12 mensualitats anuals), en concepte de gastos ordinaris d'atenció al seu fill R., la quantitat de 250 euros, que haurà d'ingressar en el compte [...] per anticipat i dins dels cinc primers dies de cada mes.  
Este import haurà d'actualitzar-se anualment d'acord amb les variacions de l'índex de preus al consum que publica l'Institut Nacional d'Estadística o l'organisme que el substituïsca en el futur. L'actualització es produirà de manera automàtica, sense necessitat de requeriment previ, i considerant com a data inicial per a l'actualització el mes i any en què es fixa, i com a data final el mateix mes de l'any en què s'actualitza. El càlcul el permet l'opció ?Vol actualitzar una renda?- de la pàgina web de l'Institut Nacional d'Estadística.  
  
L'impagament de la contribució als gastos d'atenció podrà constituir un delicte d'abandó de família, previst en l'article 227 del Codi Penal i castigat amb pena de presó o multa.  
A més, els dos progenitors hauran de satisfer la mitat dels gastos extraordinaris del fill.  
Sexta. Pensió alimentària del major.  
Mariano García Rabadán haurà de satisfer, des de la mensualitat d'agost de 2014 i amb caràcter mensual (12 mensualitats anuals), en concepte de pensió d'aliments per al seu fill A., la quantitat de 250 euros, que haurà d'ingressar en el compte [...] per anticipat i dins dels cinc primers dies de cada mes.  
Este import haurà d'actualitzar-se anualment d'acord amb les variacions de l'índex de preus al consum que publica l'Institut Nacional d'Estadística o l'organisme que el substituïsca en el futur. L'actualització es produirà de manera automàtica, sense necessitat de requeriment previ, i considerant com a data inicial per a l'actualització el mes i any en què es fixa, i com a data final el mateix mes de l'any en què s'actualitza. El càlcul el permet l'opció ?Vol actualitzar una renda?- de la pàgina web de l'Institut Nacional d'Estadística.  
  
L'impagament d'esta pensió podrà constitutir un delicte d'abandó de família, previst en l'article 227 del Codi Penal i castigat amb pena de presó o multa.  
A més, els dos progenitors hauran de satisfer la mitat dels gastos extraordinaris del fill.  
Sèptima. Pensió compensatòria per a l'esposa.  
Mariano García Rabadán haurà de satisfer, des de la mensualitat d'abril de 2015 i amb caràcter mensual (12 mensualitats anuals), en concepte de pensió compensatòria, la quantitat de 200 euros, que haurà d'ingressar en el compte [...] per anticipat i dins dels cinc primers dies de cada mes.  
L'import de la pensió haurà d'actualitzar-se anualment d'acord amb les variacions de l'índex de preus al consum que publica l'Institut Nacional d'Estadística o l'organisme que el substituïsca en el futur. L'actualització es produirà de manera automàtica, sense necessitat de requeriment previ, i considerant com a data inicial el mes i any en què es fixa la pensió, i com a data final el mateix mes de l'any en què s'actualitza. Es pot actualitzar accedint a la pàgina web de l'Institut Nacional d'Estadística (opció ?Vol actualitzar una renda??).  
   
L'impagament de la pensió podrà constitutir un delicte d'abandó de família, previst en l'article 227 del Codi Penal i castigat amb pena de presó o multa.  
2. No es fixa contribució a les càrregues matrimonials.  
3. Queda dissolt el règim economicomatrimonial existent.  
4. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la notificació (art. 455 i 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 1370 14). També es pot dur a terme la consignació per mitjà de transferència al número de compte 0049 3569 92 4562072888. S'ha d'indicar en el caseller d'observacions el número 0706 0000 02 1370 14. Queden eximits de la constitució del depòsit per a recórrer els que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
És la meua sentència, que pronuncie, mane i firme».  
  
Considerant que es desconeix el domicili actual o residència de la part demandada, de conformitat amb els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del jutjat per a portar a efecte la diligència de notificació.  
  
Elx, 30 de març de 2015.- El secretari judicial: Francisco Javier García Navarro.